Etter endt utdanning har Davidsen jobbet som utøvende musiker i Forsvarets Stabsmusikkorps i 1994–1995 og vært vikar i Marinemusikken i Horten, forsvarets distriktsmusikkorps i Halden og Forsvarets musikkorps Nord-Norge. Han jobbet som messingpedagog og dirigent ved Asker kulturskole, før han startet som euphonium- og tubalærer ved Musikkonservatoriet ved UiT – Norges arktiske universitet. Han er en svært aktiv utøver i tillegg til at han har dirigert ensembler som Tromsø Brass, Tromsø Byorkester, Helgeland Blåseensemble og en rekke prosjektorkestre. Davidsen er også arrangør og komponist, blant annet for messingensembler, orkester og brassband.